<classify> Akizungumzia mfumo huo alisema mfumo huo utatumika kutoa mizigo bandarini, katika viwanja vya ndege na mipakani na wenye kuhusisha wadau mbalimbali.Awali Idara ya Forodha ilikuwa ikitumia mfumo wa asycuda kwa ajili ya kutolea mzigo ambapo umekuwa na changamoto nyingi zilizokuwa zikisababisha ucheleweshwaji wa kutoa mizigo bandarini, alisema Silaa na kuongeza kuwa mfumo huo ni wa Watanzania na katika kuutekekeza umegharimu dola za Kimarekani milioni 11.6.Alisema katika mfumo wa awali ulipaji wa mizigo ilikuwa lazima kwenda benki ambapo ulijumuisha pia mifumo mingine midogomidogo ambayo imekuwa ikisababisha usumbufu haswa wakati wa kuandaa ripoti.Silaa ambaye pia ni Mkurugenzi wa mfumo huo, alisema baada ya kuona mfumo wa awali ulikuwa na changamoto mbalimbali ndipo idara hiyo ilianza mchakato wa kutafuta mzabuni atakayefanya upembuzi juu ya mfumo huo wenye kukidhi matakwa ya Watanzania.Alisema faida za mfumo huo ni kurahisisha taratibu na kupunguza gharama na muda wa kutoa mizigo kutoka siku tisa hadi tano, kuwa na taratibu za wazi zenye kuleta manufaa katika utoaji wa mizigo na kuunganisha vitengo vya ndani vya TRA.Kuhusu kama mfumo huo utaweza kubaini mizigo haramu alisema mfumo huo utaweka wazi hatua kwa hatua ya mzigo tangu kuingia hadi kuondoka na kwamba nanikafanya nini hali ambayo itarahisisha kubaini watakaohusika na kitendo chochote chenye kutiliwa shaka.Katika mfumo huu nyaraka za kughushiwa zitapunguzwa, utazingatia uadilifu kwa wanaoutumia kwani utatoa taarifa kila wakati unapotumiwa, kufahamu mzigo ulikocheleweshwa na ni nani aliyehusika, kuondoa uongo na kuondoa kufahamiana wakati wa kufuatilia nyaraka, alisema.Kwa upande wake, Vileth Kazimoto wa kitengo cha Teknolojia ya Habari na Mawasiliano TRA, alisema chini ya mfumo huo zipo changamoto wanazotarajiwa kukumbana nazo, ikiwa ni pamoja na kuwepo kwa uelewa mdogo wa taaluma hiyo kwa wafanyakazi wengi wa TRA.  <topic>: uchumi 